ORIGINALNA NETFLIXOVA SERIJA
Nitko nije mogao predvidjeti brzinu širenja
i štetu koju bi ovaj virus…
ŠEF MOMČADI RED BULL
…mogao prouzročiti, a i jest.
Nemamo planova za momčad, za bolide…
DIREKTOR, RENAULT
…ali ni za same sebe.
Jezivo je. Svakog je dana jezivo.
Moramo se vratiti na stazu, kako bi svih deset momčadi imalo priliku,
ne jamstvo, nego priliku za opstanak.
POVRATAK NA STAZU
SURREY UJEDINJENO KRALJEVSTVO
PROLJEĆE 2020.
Važna obavijest: g. Zak Brown je u zgradi.
GLAVNI DIREKTOR, MCLAREN
Tek sam drugi put u uredu
otkako je otkazana utrka u Australiji.
Ovo je kao u ZF filmu.
Vrlo bizarno.
Prvi kat.
Nije tajna da smo zbog COVID-a imali financijskih problema.
Tvrtke propadaju.
Mi ništa ne radimo.
To podrazumijeva otkaze i rezanje plaća.
Ne možemo znati što nas čeka u budućnosti
i sad se jedino možemo nadati najboljemu.
Hej, kako si?
Dobro. U uredu sam.
NA TELEFONU: IZVRŠNI DIREKTOR F1
Tiho je.
Postoji li kakva mogućnost
da organizirate barem 15 utrka?
Kako bi onda bilo?
Dvije u Austriji, zatim u Mađarskoj.
Europa, Bliski istok,
ostatak svijeta.
Čini se da je sve pod kontrolom. Dobro.
Iz Formule 1 stižu dobre vijesti.
Vozači ponovno pale bolide i pripremaju se
za Veliku nagradu Austrije.
VN Velike Britanije održat će se u srpnju.
AŽURIRANI KALENDAR ZA 2020.
OXFORDSHIRE UJEDINJENO KRALJEVSTVO
'Jutro, Netflixe. Opet snimate.
Ali ove godine s udaljenosti od dva metra.
Osoba koju zovete ne može se javiti.
Ostavite poruku.
Vozači… To je problem. Vjerojatno zovem prerano ujutro.
Zahvalan sam što ćemo se utrkivati.
Uložili smo nevjerojatan trud u organizaciju sezone.
Deset sam tjedana sjedio doma i nisam ništa radio.
Momčadi su sigurno zahrđale što se tiče strategije i boksa.
Mislim da će zbog toga ove godine biti drukčijih scenarija.
Ali čini se da bi Mercedes ove godine mogao biti ranjiv.
MILTON KEYNES UJEDINJENO KRALJEVSTVO
U marketingu je rad od kuće otišao u krajnost.
Rade od kuće.
Nismo ih više vidjeli.
SPONZORSKA KONFERENCIJA 4. 6. 2020.
Svatko će dobiti niz pitanja.
Postavit će ti pitanje kad požele da odgovoriš.
-Nema interakcije između mene i Tota? -Čini se da ne.
Ne mogu se rugati njegovoj zurki?
Čini se da ne.
Ni pitati Susie šiša li ona Tota?
Christiane, izvoli sjesti.
Hej, Susie, kako si?
-Dobro. A ti? -Dobro. Pomaže li ti Toto po kući?
Ne. Nema nade za to.
U svojoj sam kuhinji.
Lijepa je.
TOTOVA SUPRUGA
Sjajna kuhinja!
Toto se silno veseli ponovnom utrkivanju.
Ja se veselim što ću opet vidjeti Tota
i nadam se da ću mu ove godine zagorčavati život.
Svakako. Mi smo ljuti protivnici,
ali ja se osobno veselim samom utrkivanju.
Zaboravimo sve ostalo. Samo se utrkujmo.
Koliko će vam trebati
da se počupate?
To ćemo već u nedjelju oko 14 sati.
U nedjelju popodne u Austriji.
SPIELBERG AUSTRIJA
Pozdrav svima iz štajerskih brda. U Austriji smo.
Ovo je prva utrka u sezoni Formule 1 2020.
Arena je opet otvorena i dvadesetorica se gladijatora vraćaju.
Bonjour!
Savršeno.
Bome, duboko!
Žalim, morate pričekati. Prevrući ste.
Jednostavno sam takav.
Hoćete pozdraviti navijače?
-Ovdje su navijači! -Da.
Gle ovo.
Bok. Kako ste?
-'Jutro, Lance! -Dobro jutro.
Zadivljen sam. Ovo je mrak!
Isključen ti je zvuk.
-Polako. -Čuješ li me?
Da. Kako je?
Možeš me nešto pitati
ili mogu samo stajati i plesati.
Ne znam. Kako god želiš.
Želim vidjeti kako plešeš!
Nisam trebao to reći!
Velika nagrada Austrije istinski je znak
da je Formula 1 opet u akciji.
Nakon općeg zatvaranja napokon možemo skinuti cerade s bolida
i voziti utrku.
Dođete u paddock,
opet vidite ljude,
znate da se bliži utrka… Osjećaj je fantastičan!
-'Jutro! -Nećemo se rukovati.
Silno se veselim ponovnom utrkivanju.
Austrijanac sam i volim biti u Austriji.
Naša se momčad vraća onomu što volimo u ovom sportu,
a to je brza vožnja.
Hej! Ne znam što bih. Da te dodirnem ili…
Ne smijemo se grliti.
-Inače si dobro? -Jesam.
Moram Christianu odati priznanje.
Došao je u Formulu 1 vrlo mlad.
Postao je šef momčadi Red Bull F1
i osvojio četiri naslova.
Red Bull žario je i palio četiri godine…
NOVINAR
…a onda su došli Toto i Mercedes i srušili ga s prijestolja.
Christian se želi vratiti.
Neopisivo je teško
tako kontinuirano pobjeđivati
i svaka čast Mercedesu.
Mi smo pobjeđivali četiri godine, oni šest.
Ali to uvijek u jednom trenutku završi.
Christane, smijemo li…
-Smijemo li se rukovati? -Sumnjam.
Ne. A ovo?
Pozdrav nogama.
-To može. -Dobro.
Inače si dobro?
Lijepo je napokon se vratiti.
-Suludo je, zar ne? -Jest.
U sjajnoj sam formi. To je dobro.
-Ali imamo više vremena pa je to… -Očekivano.
Max je trenutačno vjerojatno najtraženiji vozač u F1.
VELIKA NAGRADA AUSTRIJE 2019.
Max ima nekakve čarobne vještine.
San nam je peti put osvojiti naslov prvaka
i da Max postane najmlađi svjetski prvak u povijesti.
Tri, dva, jedan.
Alex je Maxov kolega.
Odvozio je devet solidnih utrka za nas i zaista se iskazao.
To. Hajde!
Ove sezone mogao bi nas sve iznenaditi.
-To! -Idemo!
Bravo, Alexe. Svaka čast.
Max i Alex naša su dva aduta u borbi protiv Mercedesa.
Još od 2013. nismo imali ovakvu priliku za pobjedu na prvenstvu.
PETAK SLOBODNI TRENING
Hej! Gdje nam je ulaz?
-Naš je ulaz onaj. -Onaj?
-Onaj drugi. -Evo ga.
Predugo nisam bio na stazi.
Bit će zanimljivo vidjeti u kakvoj su formi vozači nakon izolacije.
Veselim se ponovnoj vožnji.
Puno je vremena prošlo.
Već sam jako nestrpljiv. Želim se vratiti u bolid.
Spreman sam za utrke.
Naš moto glasi: „Izazivamo pomutnju“.
Tomu se nadam.
Ovo je odlična staza i jedva čekam da jurim njome.
Ne zaboravi tenisice.
Svi smo pomalo zahrđali, ali uhodat ćemo se.
Provjera veze.
Vrijeme je da bolidi izađu na stazu.
Možeš ići. Pritisni.
Max je rekao da ne treba trening.
Nakon dva kruga već će biti u formi.
Ti su dečki vrhunski vozači.
Samo pritisnu prekidač u glavi i vrate se u formu.
Jebem ti!
Žao mi je.
Želimo se približiti 3. mjestu,
ali konkurencija je opaka.
Npr. Racing Point.
Sergio Pérez, najbrži za Racing Point.
Zatim Renault.
-Silno su jaki. -Ricciardo, peti najbrži.
Bit će to oštra borba.
Budimo što više na stazi.
Nisam ovoliko bio izvan bolida od…
VOZAČ, MCLAREN
Otkad sam se počeo baviti kartingom 2007.
Uglavnom sam igrao videoigre i prenosio to na Twitchu.
Život mi se svodio na to.
A sad je prepun uzbuđenja.
Mogu raditi ono što volim - voziti bolid.
Bit ću u formi nakon nekoliko krugova.
U Austriji nakon izlaska iz boksa slijedi dug pravac.
Pritisneš gas…
Glava ti se zalijepi za naslon.
Tijelo ti se stisne.
A onda prvi put stisneš kočnicu.
Glava mi je poletjela naprijed, kao da nikad prije nisam vozio.
Moram se naviknuti na bolid.
Ali nakon nekoliko krugova opet sam bio u formi.
Maxe, motor pet, položaj dva, molim.
-Verstappen sjajno vozi ovaj krug. -Da.
To je osobni rekord.
Posljednjih smo godina malo sporiji u početku.
Moramo se time pozabaviti.
Moramo vjerovati u sebe, pobijediti Mercedes.
-Brzo si počeo juriti. -To mi je uvijek cilj.
-Činio se brzim? -U redu je.
Bio je… Brz je, ali čini se ispravnim.
Lewise, staza je prazna.
Ostavi si prostora, da sve prođe dobro.
Lewis Hamilton je trenutačno na stazi.
Mercedes je trenutačno obavijen velikom intrigom.
Nešto se vrlo zanimljivo događa u kokpitu.
Da, evo ga.
To je DAS.
Upravljač se pomiče naprijed-natrag.
Zanimljivo.
To je novost.
Da…
Na pritisak se upravljač pomakne naprijed.
Da, vrlo zanimljivo.
DAS je vrlo lukav izum, ali i vrlo kontroverzan.
Mercedes je izumio sustav koji ne upravlja samo bolidom,
nego, kad povučete upravljač prema sebi i opet ga vratite,
promijeni se položaj guma
i dobijete više gripa,
što donosi veću brzinu u zavojima.
Sporiji smo od Lewisa za šest-sedam desetinki na pravcima.
Imamo 7-8 desetinki u kvalifikacijama. Pitanje je koliko oni imaju.
Ako imaju tako puno, najebali smo.
Ali što postiže time? Pokušava li zagrijati gume ili…
-Onda to nije upravljački sustav. -Da.
-Uložit ćete pritužbu? -Jedino ćemo tako to raščistiti.
-Halo? -Bok.
Kako si?
Monty izgleda drukčije ošišan.
Evo ti tate.
Kako je bilo na plivanju, Mont?
-Sve je bolji. -Da.
Kako je prošao trening?
Dobro. Bili su treći i šesti.
Tko su prvi i drugi? Mercedesi?
Da. Izgledaju vrlo opako. Vidjet ćemo.
Dobro.
Svi su podjednaki, osim Hamiltona. Moram ići.
Dobro, bok.
-Volim te. -Bok.
Bok.
Sustav DAS, koji su ugradili u bolid,
sustav upravljanja, spada u sivu zonu.
Imate DAS u bolidu.
-Imamo DAS. -Znam.
Nemoj to doživjeti osobno…
-Neću. -Ali uložit ćemo prigovor danas.
Neka FIA odluči odgovara li joj to ili ne.
Ali inovacija je odlična.
Lukava je. Svaka vam čast.
Unosi novu dimenziju.
Usrao bih se da povučem upravljač i to mi se dogodi.
Christian je dobar šef.
Voli naše sitne bitke.
No oštri smo suparnici.
SUBOTA KVALIFIKACIJE
Napokon slijede kvalifikacije
i ozbiljan zadatak formiranja grida uoči Velike nagrade Austrije.
Ovo je prva utrka,
a sezona Formule 1 odavno nije počinjala u Europi.
Evo g. Todta.
Pozdravit ću ga.
-Kako si? -Dobro. Ti?
Dobro.
Jeste li brzi?
Nadam se. Vidjet ćemo danas. Mercedes je vraški brz.
Pokušali smo ga usporiti pritužbom na DAS, ali uzalud.
FIA je odlučila
da je DAS legalan i Mercedes ga smije rabiti u bolidu
do kraja sezone.
-Sve je pod kontrolom? -Pozdrav nogom. Tako?
Kakva je reakcija na pritužbu?
Navijači govore:
„Red Bull kuka jer su ga pregazili na stazi.“
-Da. -Jer oni to vide.
-Pa… -Vidjet ćemo.
Dosad je Mercedesu ovaj vikend jednostavno savršen.
Lewis Hamilton vodio je u svakoj vožnji.
Mercedes je favorit za pole poziciju.
-Vraški su brzi. -Jaki su.
-Jači nego što smo mislili. -Strašno.
Kakav as ima Red Bull, s Albonom i Verstappenom,
u svojem rukavu?
-Vidjet ćemo što će sada biti. -Alexu će biti teško.
Bude li u prvih šest, bit će dobro.
Alex je lani bio vrlo dobar u drugom dijelu sezone
i ove godine dolazi na utrke…
NOVINARKA
…spreman osvojiti puno bodova,
spreman pomoći Red Bullu u borbi protiv Mercedesa.
-Dobro, Alexe. -Da?
-Možeš ga upaliti. -Dobro.
Alex svojom vožnjom ispunjava sve kriterije.
Samo je pitanje vremena kada će dospjeti na postolje.
Imao je priliku lani u Brazilu,
ali izjalovila se.
STUDENI 2019.
Alex Albon trebao bi lako uspjeti.
Hamilton će pokušati zauzeti drugo mjesto.
Alexe, zadržavaj Hamiltona. Brani poziciju.
Albon blokira.
Hamilton ga je neobjašnjivo okrenuo.
Sranje!
-Udario je Albona! -Sranje!
Izgubio je priliku za postolje.
VOZAČ, RED BULL
Bilo je bolno.
Bio sam frustriran. Danas bih bio agresivniji.
Znam što trebam učiniti i sada samo…
trebam dobar rezultat.
Alexe, dobit ćeš jedan mjereni krug.
U redu.
Dakle, trenutak istine.
Ne puštaj gas u prvom zavoju.
Bolid je još nervozan.
Rabi kočnice.
U redu.
Hajde, Alexe!
-Hajde! -Idemo!
Albon je četvrti najbrži.
Ali Norris leti iza njega.
Sad smo s Landom Norrisom u mjerenom krugu.
Lando, brži si za 0,4 s od Albona. Samo tako nastavi.
Pas mater!
Sad pritisni, molim te.
Stopostotni tempo.
Maksimum.
Je li Lando Norris brži od Alexa Albona?
Norris otima Albonu četvrto mjesto na gridu. Kakav krug!
To!
Lando, četvrti si. Bravo!
Lewis vozi posljednji mjereni krug.
Lewis Hamilton je u zoni DRS-a.
Netko je imao problema.
Valtteri Bottas izletio je na šljunak.
Žuta zastava.
Znači li to da Hamilton mora usporiti?
Ako Hamilton prođe kroz zonu pod žutom zastavom ne usporivši,
to će se smatrati opasnim
i kazna će biti oštra.
Bila je žuta zastava? Nisam vidio od prašine.
Hamilton je u posljednjem zavoju.
Lewisovo vrijeme nije poništeno.
Na drugom je mjestu, iza Bottasa na poleu.
Mercedesi su prvi i drugi u utrci.
Bravo. Recimo.
Žuta zastava znači da morate biti oprezni
i usporiti. Vozači to znaju.
Nauče to još na kartingu.
S obzirom na rezultat, očito nije usporio.
Da, trebao je dobiti kaznu.
Protiv Mercedesa, tako jake i dominantne momčadi,
morate iskoristiti svaku moguću priliku.
NEDJELJA UTRKA
Stigla je!
Prva utrka sezone 2020.! U Austriji smo na Red Bull Ringu.
Christian Horner želi omesti Mercedes kako god može.
Zato ulaže prigovor na DAS, na kvalifikacije…
Nećeš osvojiti naslov
ako samo sjediš i sve prihvaćaš.
Moramo ih pričepiti.
On je kao pas s kosti. Ne pušta je.
Našli smo još jednu snimku, koju FIA nije imala, što je suludo,
s kamere na njegovu bolidu.
Jasno se vidi žuta zastava.
Suci nisu ni pogledali tu snimku.
-Sretno danas. -Spustio si nas za tri mjesta?
-Što je bilo? -Ne znam. Trudimo se.
Nešto vas mora usporiti.
-Startam treći! -Da?
-Da! -Kako to? Koji je Hamilton?
-Deseti? -Ne znam i zaboli me!
-Možda je Horner zaslužan za to. -Pa da!
Lewisa su spustili za tri mjesta.
Valjda su odlučili prije 14.20 na dan utrke.
Sjajno su to tempirali.
Mercedes je već bio izašao na grid
i postavljali su Hamiltona na originalnu poziciju.
Ako kaniš nasamariti najvećeg protivnika,
čekaj zadnji trenutak.
Volim vršiti pritisak na njih.
To je najbolji trenutak za to jer će ga to uzrujati.
Uglavnom, bravo.
Christian voli mutiti kašu.
Ali mi se drukčije ponašamo.
Usredotočeni smo na sebe. Ne obaziremo se na druge.
Dokazujemo se na stazi.
Nakon 217 dana bez utrke,
što je najdulja stanka u povijesti F1, napokon se možemo utrkivati.
Kao da odavno nismo bili ovdje.
Nakon Red Bullove pritužbe, Verstappen je drugi,
Lando Norris treći, na najboljoj startnoj poziciji dosad,
Alex Albon četvrti,
a Hamilton je pao na peto mjesto.
Težak udarac za Tota Wolffa
i za Mercedes.
Uvijek sam uzbuđen, ali i nervozan.
Uvijek želite neometano doći do pobjede,
ali znate da nikad neće biti lako.
Barem imate brz bolid.
Da. Trebali smo to.
Osobito nakon svega u posljednja dva-tri mjeseca.
Landu smo savjetovali
da možda bude malo agresivniji.
Svi imamo jednu priliku u prvenstvu
pa moramo uvijek biti usredotočeni na ono što trebamo za najbolju vožnju.
Sretno.
Mislim da smo spremni. Vozači su nabrijani.
Max je u najboljoj formi dosad.
Pobijedit će tko ne bude griješio
i izvuče maksimum iz ovih prvih utrka, osobito ovog vikenda.
Deset sekundi.
Svjetla se gase i krećemo!
Verstappen vozi pokraj Landa Norrisa.
Ne!
Sve je dobro prošlo. Nisu se dodirnuli.
Lando, hitno! Albon je iza.
Alex Albon prestiže Landa Norrisa i sad je treći.
Iza je Hamilton.
U redu.
Možeš preteći.
Lewis Hamilton sad je ispred Landa Norrisa.
Albon je možda malko zabrinut
jer mu Hamilton dolazi u domet DRS-a.
-Jako su brzi na pravcima. -Da. Sjajno ti ide.
Kad je Lewis posljednji put pokušao prestići Albona,
on je propustio postolje u Brazilu, a Hamilton je kažnjen.
Hajde, Alexe.
Mercedes, Red Bull, Mercedes, Red Bull.
To su prva četvorica, a Lando Norris zaostaje.
Maxe, iza tebe je Hamilton.
Motor devet, položaj četiri.
Što se dogodilo Verstappenu?
Anti-stall. Molim upute.
Pričekaj.
Verstappen očajnički pokušava vratiti bolidu snagu.
Ide unatrag! Jebeni program!
Motor devet, položaj dva.
Stalno govorim da… Ne mogu promijeniti.
-Zašto se ovo događa? -Dođi u boks, molim te.
Ovo je strašno!
On je naš potencijalni prvak.
U sjajnoj smo poziciji na prvoj, domaćoj utrci.
-Isključi ga. -Jebeš ovo!
Odustao je.
Bio je to težak udarac
za cijelu momčad.
Ali opet…
još je jedan bolid u utrci.
Bravo, stari.
Alex bi mogao osvojiti solidno treće mjesto.
Ostali smo bez Maxa, ali osvojit ćemo postolje.
Činjenica da se Albon bori za postolja, a možda i za pobjedu,
govori da ispunjava naša očekivanja.
Nakon prvog postolja, prve pobjede, pritisak popusti.
Nije isto misliti da možeš pobijediti
i znati da možeš.
Boks, Alexe.
Boks.
Stavili smo mu nove gume za posljednji dio utrke.
Začudo, Mercedes to nije učinio.
Pa je on bio u velikoj prednosti.
Gotovo će sigurno prvi put osvojiti Veliku nagradu.
Ovo je ispalo sjajno za Red Bull.
Albon ima priliku pobijediti.
Hamilton daje Albonu zavjetrinu.
-Hajde! -Idemo!
Alexander Albon sjajno je izašao!
Hajde, Alexe!
To je to. Idemo!
Idemo!
Hajde!
Opet je izgubio priliku, kao u Brazilu!
Sranje! Opet!
Ovaj je baš loš gubitnik.
-Kakvo jebeno sranje! -Pas ti mater!
Trebao je prvi put dospjeti na postolje,
a sad pada na zadnje mjesto.
Lewis Hamilton dobiva vremensku kaznu od pet sekundi
jer je izazvao sudar s Albonom.
Peh. Ako te tješi, Hamilton je dobio pet sekundi kazne.
Dobro.
Hamilton ima pet sekundi kazne.
McLaren treba to javiti Norrisu.
Hamilton je 6,5 s ispred tebe. Ima pet sekundi kazne.
Norris ima priliku doći na postolje.
Hajde, Lando!
O, Bože.
Imao sam jedan i pol krug da nadoknadim sekundu i pol,
koliko sam trebao za prvo postolje.
Punim gasom do kraja. Daj sve od sebe.
Nisam mislio: „Mogu ja to“
jer to je bio Hamilton u Mercedesu, a oni su puno brži.
Obično.
Mislio sam: „Zaboravi na sve i samo vozi.“
Molim te, stari! Hajde!
Posljednji krug utrke.
Može li Norris odvoziti krug života i doći unutar pet sekundi od Lewisa?
Gle kako mi se ruke znoje!
Mogao bih pritisnuti do kraja.
Sto posto.
Hajde.
Bilo je nevjerojatno! Suludo.
Odjedanput prijeđem crtu.
Lando Norris, najbrži krug u utrci.
Je li uspio ili nije?
Razmak do Hamiltona bio je 4,8 s.
Na postolju si.
To!
To te ja pitam!
To!
Nevjerojatno.
To ću pamtiti tijekom cijele karijere.
To!
Drago mi je što je Lando dospio na postolje na početku sezone.
To je bila divna nagrada za trud i predanost svih nas
i upravo nam je to trebalo.
Peh, stari.
Pas mater!
Zbilja te ne voli.
Doći će taj dan.
Hoće.
Nisi pogriješio.
Čovječe, ta utrka!
Glavu gore. Doći će taj dan.
Još ćeš više uživati kada dođe.
Da… I sad bih bio jako uživao.
Znam. Kao i svi mi.
Bok.
Pas mater!
GLEDAT ĆEMO…
Valtteri vam je sporedni vozač.
-Je li to fer? -Jebi se.
-Mrzim biti drugi. -Bio je sjajan pobočnik.
Kao prvo, smeta mi ta riječ.
Svi očekuju da Lewis pobijedi, ali svatko se slomi. Akcija!
POSLIJE U OVOJ SEZONI…
Alex će biti pod pritiskom.
Treba biti malo bezobzirniji.
Zaboga, predugo je u boksu!
Nismo dovoljno konkurentni.
Pokušat ćemo idući tjedan.
Prijevod titlova: Vojmir Špoljarić